Εδουάρδος της Σαξονίας-Άλτενμπουργκ

Ο Εδουάρδος (γερμ. Eduard, 3 Ιουλίου 1804 – 16 Μαΐου 1852) από τον Οίκος των Βέττιν ήταν πρίγκιπας της Σαξονίας-Άλτενμπουργκ.

Βιογραφία
Ο Εδουάρδος Κάρολος Γουλιέλμος Χριστιανός ήταν ο τέταρτος γιος του Φρειδερίκου της Σαξονίας-Άλτενμπουργκ και της Καρλόττας Γεωργίνας, κόρης του Καρόλου Β΄ του Μεκλεμβούργου-Στρέλιτς. Το 1852 απεβίωσε στο Μόναχο σε ηλικία 48 ετών.

Οικογένεια
Νυμφεύτηκε σε πρώτο γάμο το 1835 την Αμαλία, κόρη του Καρόλου του Χοεντσόλλερν-Ζίγκμαρινγκεν, και είχε τέκνα:
 Θηρεσία (1836 - 1914), παντρεύτηκε τον Αύγουστο, Δούκα της Νταλάρνα.
 Αντουανέττα (1838 - 1908), παντρεύτηκε τον Φρειδερίκο Α΄ του Άνχαλτ.
 Λουδοβίκος Ιωσήφ Γεώργιος Φρειδερίκος (1839 - 1844).
 Ιωάννης Φρειδερίκος Ιωσήφ Κάρολος (1841 - 1844).

Το 1841 απεβίωσε η Αμαλία και ο Εδουάρδος το 1842 έκανε δεύτερο γάμο με τη Λουίζα Καρολίνα, κόρη του Ερρίκου ΙΘ΄ Ρόις του Γκράιτς, και είχε τέκνα:
 Αλβέρτος (1843 - 1902), Πρίγκιπας της Σαξονίας-Άλτενμπουργκ.
 Μαρία Γασπαρίνα (1845 - 1930), παντρεύτηκε τον Κάρολο Γκύντερ του Σβάρτσμπουργκ-Ζόντερσχαουζεν.

Πηγές
 Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

Παραπομπές 

Οίκος των Βέττιν